Document ID: 32010R0893

KOMMISSIONENS FORORDNING (EU) Nr. 893/2010
af 8. oktober 2010
om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for restkoncentrationer af acequinocyl, bentazon, carbendazim, cyfluthrin, fenamidon, fenazaquin, flonicamid, flutriafol, imidacloprid, ioxynil, metconazol, prothioconazol, tebufenozid og thiophanat-methyl i eller på visse produkter
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), og
ud fra følgende betragtninger:
(1)
Der er i bilag II og i del B i bilag III til forordning (EF) nr. 396/2005 fastsat maksimalgrænseværdier for restkoncentrationer af hhv. bentazon, carbendazim, cyfluthrin, fenamidon, ioxynil og thiophanat-methyl. Der er i del A i bilag III til forordning (EF) nr. 396/2005 fastsat maksimalgrænseværdier for restkoncentrationer af hhv. acequinocyl, fenazaquin, flonicamid, flutriafol, imidacloprid, metconazol, prothioconazol og tebufenozid.
(2)
I forbindelse med en procedure, der blev indledt i overensstemmelse med Rådets direktiv 91/414/EØF af 15. juli 1991 om markedsføring af plantebeskyttelsesmidler (2), og som vedrører godkendelse af et plantebeskyttelsesmiddel, der indeholder aktivstoffet bentazon og er bestemt til anvendelse på sukkermajs, er der indgivet en ansøgning i henhold til artikel 6, stk. 1, i forordning (EF) nr. 396/2005 om ændring af den gældende maksimalgrænseværdi for restkoncentrationer.
(3)
Hvad angår acequinocyl, er der indgivet en sådan ansøgning vedrørende anvendelse på appelsiner, mandariner, ferskner, druer, tomater og auberginer. Hvad angår carbendazim, er der indgivet en sådan ansøgning vedrørende anvendelse på citroner, limefrugter og mandariner. Hvad angår cyfluthrin, er der indgivet en sådan ansøgning vedrørende anvendelse på courgetter, drueagurker, bønner med bælg, ærter med bælg og kartofler. Hvad angår fenamidon, er der indgivet en sådan ansøgning vedrørende anvendelse på jordbær og cucurbitae. Hvad angår fenazaquin, er der indgivet en sådan ansøgning vedrørende anvendelse på te. Hvad angår flonicamid, er der indgivet en sådan ansøgning vedrørende anvendelse på citrusfrugter, kirsebær, peberfrugter, auberginer og ærter uden bælg. Hvad angår flutriafol, er der indgivet en sådan ansøgning vedrørende anvendelse på æbler, bananer og vindruer til vinfremstilling. Hvad angår imidacloprid, er der indgivet en sådan ansøgning vedrørende anvendelse på ris. Hvad angår ioxynil, er der indgivet en sådan ansøgning vedrørende anvendelse på purløg. Hvad angår metconazol, er der indgivet en sådan ansøgning vedrørende anvendelse på kirsebær, ferskner, abrikoser, bomuldsfrø, hvede og sukkerroer. Hvad angår prothioconazol, er der indgivet en sådan ansøgning vedrørende anvendelse på broccoli og blomkål. Hvad angår tebufenozid, er der indgivet en sådan ansøgning vedrørende anvendelse på ris. Hvad angår thiophanat-methyl, er der indgivet en sådan ansøgning vedrørende anvendelse på grapefrugter, appelsiner, citroner, limefrugter og mandariner.
(4)
I overensstemmelse med artikel 8 i forordning (EF) nr. 396/2005 har de berørte medlemsstater evalueret disse ansøgninger, og evalueringsrapporterne er sendt til Kommissionen.
(5)
Den Europæiske Fødevaresikkerhedsautoritet (EFSA) har vurderet ansøgningerne og evalueringsrapporterne, idet den især undersøgte risiciene for forbrugerne og, hvor det var relevant, for dyr, og afgav begrundede udtalelser om de foreslåede maksimalgrænseværdier for restkoncentrationer (3). EFSA har sendt udtalelserne til Kommissionen og medlemsstaterne og har offentliggjort dem.
(6)
EFSA konkluderede i sine begrundede udtalelser, at alle datakrav var opfyldt, og at de ændringer af maksimalgrænseværdierne, som ansøgerne havde anmodet om, var acceptable med hensyn til forbrugersikkerheden på grundlag af en vurdering af forbrugereksponeringen for 27 specifikke europæiske forbrugergruppers vedkommende. Der blev taget hensyn til de nyeste oplysninger om stoffernes toksikologiske egenskaber. Hverken livslang eksponering for disse stoffer gennem forbrug af alle fødevareprodukter, der kan indeholde disse stoffer, eller kortvarig eksponering gennem et ekstremt forbrug af de pågældende afgrøder viste, at der er nogen risiko for, at det acceptable daglige indtag (ADI) eller den akutte referencedosis (ARfD) overskrides.
(7)
På baggrund af EFSA's begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.
(8)
Forordning (EF) nr. 396/2005 bør derfor ændres i overensstemmelse hermed.
(9)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
Bilag II og III til forordning (EF) nr. 396/2005 ændres som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. oktober 2010.

Labels: 7
0
17
6